
Text rozhodnutia
Súd: Krajský súd Bratislava Spisová značka: 5S/181/2015 Identifikačné číslo súdneho spisu: 1015201222 Dátum vydania rozhodnutia: 26. 01. 2016 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2016:1015201222.1 Uznesenie Krajský súd v Bratislave v právnej veci žalobcu: Mgr. U. Y., J. XX, XXX XX K., proti žalovanému: Centrum právnej pomoci - Kancelária Bratislava, Nám. slobody 12, 810 05 Bratislava, o preskúmanie zákonnosti rozhodnutia žalovaného č. 8309/2015-KaBA, Y.: XXXXX/XXXX zo dňa XX.XX.XXXX, o zastavení konania, takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Dňa XX.XX.XXXX bola na tunajšom súde podaná žaloba, ktorou sa žalobca postupom podľa druhej hlavy piatej časti O.s.p. domáhal preskúmania zákonnosti rozhodnutia žalovaného č. XXXX/XXXX- KaBA, Y.: XXXXX/XXXX zo dňa XX.XX.XXXX, ktorým mu žalovaný predbežne nepriznal poskytnutie právnej pomoci ustanovením právneho zástupcu v konaní o ústavnej sťažnosti pred X. súdom SR. Podľa § 247 ods. X O.s.p. podľa ustanovení tejto hlavy (druhej hlavy piatej časti O.s.p. - rozhodovanie o žalobách proti rozhodnutiam a postupom správnych orgánov) sa postupuje v prípadoch, v ktorých fyzická alebo právnická osoba tvrdí, že bola na svojich právach ukrátená rozhodnutím a postupom správneho orgánu, a žiada, aby súd preskúmal zákonnosť tohto rozhodnutia a postupu. Podľa § XXX O.s.p. súdy nepreskúmavajú a) rozhodnutia správnych orgánov predbežnej povahy a procesné rozhodnutia týkajúce sa vedenia konania, b) rozhodnutia, ktorých vydanie závisí výlučne od posúdenia zdravotného stavu osôb alebo technického stavu vecí, ak samy osebe neznamenajú právnu prekážku výkonu povolania, zamestnania alebo podnikateľskej alebo inej hospodárskej činnosti, c) rozhodnutia o nepriznaní alebo odňatí odbornej spôsobilosti právnickým osobám alebo fyzickým osobám, ak samy osebe neznamenajú právnu prekážku výkonu povolania alebo zamestnania, d) rozhodnutia správnych orgánov, ktorých preskúmanie vylučujú osobitné zákony. Podľa § 250d ods. X O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. X). U. proti uzneseniu je prípustné. Súd poukazuje na charakter konania v správnom súdnictve, a teda na skutočnosť, že súdna ochrana prostredníctvom správneho súdnictva je subsidiárna (predpokladá aktívnu starostlivosť účastníka alebo dotknutej osoby o okruh svojich práv a povinností napríklad prostredníctvom vyčerpania opravných prostriedkov v správnom konaní) a zasahuje „ex post“; a vo veľmi zriedkavom prípade ju možno využiť „a priori“ spôsobom ako nástroj právnej prevencie proti hrozbe zameranej na práva a povinnosti jednotlivca (napríklad prostredníctvom inštitútu odkladu vykonateľnosti rozhodnutia). Táto zásada je potom vyjadrená aj ustanovením § 248 písm. a) O.s.p., podľa ktorého súdy nepreskúmavajú rozhodnutia správnych orgánov predbežnej povahy a procesné rozhodnutia týkajúce sa vedenia konania. O. rozhodnutiami sú všetky tie, ktorými sa správne konanie vo veci nekončí. Sú to tie rozhodnutia, ktoré pre žalobcov vo vzťahu k posudzovanej činnosti nezakladajú žiadne práva a povinnosti s konštitutívnym účinkom, t.j. nie sú spôsobilé ukrátiť žalobcov na ich právach, teda ani na základných právach a slobodách. Podľa § X1 ods. 1 zákona č. XXX/XXXX Z. z. o poskytovaní právnej pomoci osobám v materiálnej núdzi a o zmene a doplnení niektorých zákonov v znení neskorších predpisov žiadateľ, u ktorého hrozí nebezpečenstvo zmeškania lehoty, môže zároveň so žiadosťou požiadať centrum o predbežné poskytnutie právnej pomoci. O predbežnom poskytnutí právnej pomoci centrum rozhodne bez zbytočného odkladu ešte pred rozhodnutím o nároku na poskytnutie právnej pomoci. V prípade, ak žiadateľovi hrozí nebezpečenstvo zmeškania lehoty (napr. na podanie odvolania proti rozhodnutiu súdu, odporu proti platobnému rozkazu, a pod.), môže zároveň so žiadosťou o poskytnutie právnej pomoci požiadať centrum o predbežné poskytnutie právnej pomoci. O predbežnom poskytnutí právnej pomoci centrum rozhodne bez zbytočného odkladu. O. právna pomoc je pomoc pred samotným rozhodnutím o nároku na právnu pomoc. O priznaní, resp. nepriznaní predbežnej právnej pomoci centrum bezodkladne rozhodne ešte pred riadnym rozhodnutím o nároku na poskytnutie právnej pomoci. Q. je z vyššie uvedeného zrejmé, napadnuté rozhodnutie o predbežnom poskytnutí právnej pomoci je rozhodnutím správneho orgánu predbežnej povahy, keďže sa ním správne konanie nekončí a samé osebe nie je spôsobilé mať vplyv na práva a povinnosti účastníkov správneho konania. P. R. právnej pomoci - C. K. sp. zn. XXXX/XXXX-KaBA, Y.: XXXXX/XXXX zo dňa XX.XX.XXXX je rozhodnutím, ktoré súdy podľa ust. § 248 písm. a) O.s.p. nepreskúmavajú, a preto súd konanie vo veci v zmysle ust. §250d ods. X O.s.p. zastavil. O náhrade trov konania súd rozhodol podľa § X46 ods. 1 písm. c) O.s.p. s použitím ustanovenia § 246c ods. X O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. E. rozhodnutie senát C. súdu v Bratislave prijal pomerom hlasov X:X. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

